
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1534 


15 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση Οργανισμού Εσωτερικής Υπηρεσίας 

Δήμου Ραφήνας Αττικής. 1 

Τροποποίηση συστατικής πράξης του Κέντρου Ανοι¬ 
κτής Προστασίας Υπερηλίκων Δ.Δ, Αγίου Κων/νου, 

Δήμου Αγρίνιου Ν. Αιτωλοακαρνανίας. 2 

Έγκριση της 57/2000 απόφασης του Δημοτικού Συμ¬ 
βουλίου Φυτειών, περί ψήφισης Οργανισμού Εσω¬ 
τερικής Υπηρεσίας του Δημοτικού Παιδικού Σταθ¬ 
μού Φυτειών. 3 

Καθορισμός αριθμού συνιστώμενων Επιτροπών άρ¬ 
θρου 18 του Ν. 2218/94, όπως τροποποιήθηκε με 

τις διατάξεις του άρθρου 7 του Ν. 2839/2000. 4 

Τροποποίηση Οργανισμού Εσωτερικής Υπηρεσίας 

του Δήμου Κέας Νομού Κυκλάδων. 5 

Επέκταση της περιοχής αρμοδιότητας της ΔΕΥΑ Κό¬ 
ρινθου και στα υπόλοιπα δημοτικά διαμερίσματα 
του νέου διευρυμένου Δήμου Κορινθίων βάσει του 
Ν. 2539/97. 6 


Συγχώνευση νομικών προσώπων και σύσταση νέου νο¬ 
μικού προσώπου δημοσίου δικαίου με την επωνυ¬ 
μία «5η Ενιαία Σχολική Επιτροπή 1ου Δημοτικού 
Σχολείου, 3ου και 4ου Νηπιαγωγείου Μεγαλόπο- 


λης» στο Δήμο Μεγαλόπολης Νομού Αρκαδίας .... 7 

Μεταβίβαση κυριότητας έκτασης του Δημοσίου 
αγρ/τος Δασκίου στο Νομικό Πρόσωπο του Δήμου 

Μακεδονίδος. 8 

Χορήγηση άδειας ασκήσεως επαγγέλματος Κοιν. Λει¬ 
τουργού. 9 

Σύσταση Πρωτοβάθμιου Υπηρεσιακού Συμβουλίου 
της Νομαρχιακής Αυτοδιοίκησης Καστοριάς για 

την 2ετία 2001-2002. 10 

Μεταφορά κενής οργανικής θέσης Ε.Ε.Δ.Ι.Π. από το 
Πανεπιστήμιο Αθηνών στο Διδασκαλείο της Ν. Ελ¬ 
ληνικής . 11 


ΑΠΟΦΑΣΕΙ Σ 

Αριθ. 08/Δ.Τ.Α/21658 (1) 

Τροποποίηση Οργανισμού Εσωτερικής Υπηρεσίας Δή¬ 
μου Ραφήνας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με το άρθρο 26παρ. 1 του Ν. 1832/89. 

2. Τις διατάξειςτου Ν. 2190/94 καθώς &των Π.Δ. 37α/87 
& 22/90. 

3. Τις διατάξεις των άρθρων 8 & 12 του Ν. 2307/95 κα¬ 
θώς και του Ν. 2683/99. 

4. Τις διατάξειςτου Ν. 2503/97 άρθρο 11 παρ. 8 και άρ¬ 
θρο 18παρ. 12. 

5. Την υπ’ αριθμ. 78/2000 απόφαση του Δημοτικού Συμ¬ 
βουλίου Δήμου Ραφήνας. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 20/2000 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27του Ν. 2081/92, αποφασίζου¬ 
με: 

Εγκρίνουμε την υπ’ αριθμ. 78/2000 απόφαση του Δημο¬ 
τικού Συμβουλίου Ραφήνας που αφορά την τροποποίηση 
του ΟΕΥτου Δήμου, και συγκεκριμένα του άρθρου 3, Γ, 3, 
η ως εξής: 

Άρθρο 3ο 

Γ) Τεχνικό Προσωπικό 

3. Κατηγορία ΔΕ 

η. Κλάδος ΔΕ35 - Δενδροκηπουρός, θέσεις 2. 

ΑΚΡΟΤΕΛΕΥΤΙΑ ΔΙΑΤΑΞΗ: 

Η σχετική δαπάνη θα βαρύνει τον ΚΑ 45/11/111.1 με τίτ¬ 
λο «Αποδοχές τακτικών υπαλλήλων» προϋπολογισμού 
χρήσης 2000 και μετέπειτα ετών. 

Κατά τα λοιπά άρθρα, ο Ο.Ε.Υ. παραμένει ως έχει, όπως 
ψηφίσθηκε δηλ. με την 144/1991 απόφαση του Δ.Σ. και 
δημοσιεύθηκε στο ΦΕΚ 1022/Β718.12.91. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 20 Νεοεμβρίου 2000 

Με εντολή Γενικού Γραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 
-♦- 

Αριθ. 18834 (2) 

Τροποποίηση συστατικής πράξης του Κέντρου Ανοικτής 
Προστασίας Υπερηλίκων Δ.Δ. Αγίου Κων/νου, Δήμου 
Αγρίνιου Ν. Αιτωλοακαρνανίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρ. 203 του ΔΚΚ (ΠΔ 410/95). 

2. Την αριθ. 7111/14.3.1988 απόφαση του τέως Νομάρ¬ 
χη Αιτωλ/νίας, η οποία δημοσιεύθηκε στο ΦΕΚ 
222/22.4.88 (τεύχος Β), με την οποία συστήθηκε στην τέ¬ 
ως Κοινότητα Αγ. Κων/νου, σημερινό ΔΔ Δήμου Αγρίνιου, 
ίδιο Νομικό Πρόσωπο, με την επωνυμία «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΥΠΕΡΗΛΙΚΩΝ» ΚΑΠΥ. 

3. Την αριθ. 25/2000 απόφαση του Διοικ/κού Συμβουλί¬ 
ου του ΚΑΠΥ ΔΔ Αγίου Κων/νου Δήμου Αγρίνιου, με την 
οποία τροποποιείται η προτέρα 15/19.2.88 απόφαση Κοι¬ 
νοτικού Συμβουλίου τέως Κοινότητας Αγίου Κων/νου, ως 
προς την επωνυμία αυτής. 

4. Την αριθ. 241/18.8.1998 απόφαση του Γεν. Γ ραμμα¬ 
τέα Περιφέρειας Δυτ. Ελλάδας, αποφασίζουμε: 

1. Τροποποιούμε την αριθ. 7111/14.3.88 απόφαση του 
τέως Νομάρχη Αιτωλ/νίας, η οποία δημοσιεύθηκε στο 
ΦΕΚ 22/22.4.88 (τεύχος Β), ως προς την επωνυμία αυτής 
και στο εξής το Ν.Π. από Κέντρο ανοικτής Προστασίας 
Ηλικιωμένων (ΚΑΠΗ) Αγρίνιου. 

2. Κατά τα λοιπά ισχύει η προτέρα απόφαση, ως έχει. 

3. Ακροτελεύτιο άρθρο: Από τις διατάξεις της απόφα¬ 
σης αυτής δεν προκαλείται δαπάνη σε βάρος του Κρατι¬ 
κού Προϋπολογισμού, παρά μόνο σε βάρος του Προϋπο¬ 
λογισμού του Ν.Π. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 17 Νεοεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 
-♦- 

Αριθ. 17942 (3) 

Έγκριση της 57/2000 απόφασης του Δημοτικού Συμβου¬ 
λίου Φυτειών, περί ψήφισης Οργανισμού Εσωτερικής 
Υπηρεσίας του Δημοτικού Παιδικού Σταθμού Φυτειών 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 1586/86. 

2. Τις διατάξεις του άρθρου 12 του Ν. 1188/1981 όπως 


συμπληρώθηκαν με το άρθρο 26 του Ν. 1832/1989 και 
αντικαταστάθηκαν με το άρθρο 6παρ. 5 του Ν. 2307/95. 

3. Τις διατάξεις των άρθρων 26, 198 και 203 του Δ.Κ.Κ. 
(Π.Δ. 410/95). 

4. Τις διατάξεις των άρθρων 9 παρ. 6,7 και 8 του Ν. 
2503/97, 9 παρ. 16 του Ν. 2623/98 και 11 παρ. 1 και 9 του 
Ν. 2839/2000. 

5. Τηναριθμ. 57/2000 απόφαση του Δημοτικού Συμβου¬ 
λίου Φυτειών, με την οποία εγκρίνεται ο Ο.Ε.Υ. του Δημο¬ 
τικού Παιδικού Σταθμού Φυτειών, όπως καταρτίστηκε με 
την αριθμ. 1/2000 απόφαση του Διοικητικού Συμβουλίου 
αυτού. 

6. Την σύμφωνη γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α., που διατυπώθηκε με την 
αριθμ. 70/2000 απόφασή του. 

7. Την αρίθμ. 241/Γ.Γ/18-8-1998 απόφαση του Γενικού 
Γ ραμματέα Περιφέρειας Δυτικής Ελλάδας περί "Μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής αποφάσεων", αποφασίζουμε: 

Εγκρίνουμε την αριθ. 57/2000 απόφαση του Δημοτικού 
Συμβουλίου Φυτειών, περί ψήφισης Ο. Ε. Υ. του Δημοτι¬ 
κού Παιδικού Σταθμού Φυτειών, όπως, παρακάτω αναλυ¬ 
τικά αναφέρεται: 

ΑΡΘΡΟ 1 
ΓΕΝΙΚΗ ΔΙΑΤΑΞΗ 

Ο Δημοτικός Παιδικός Σταθμός του Δήμου Φυτειών 
αποτελεί Ν.Π.Δ.Δ. του Δήμου μας και έχει σαν αντικείμε¬ 
νο εργασιών την καθημερινή φύλαξη, φροντίδα, ημερή¬ 
σια διατροφή, διαπαιδαγώγηση και ψυχαγωγία παιδιών 
κατοίκωντουΔήμου μας,τηνπολύπλευρη νοητική συναι¬ 
σθηματική, κοινωνική ψυχοσωματική ανάπτυξη των παι¬ 
διών καιτηνπροπαρασκευήτουςγιατη φυσική μετάβαση 
από την οικογενειακή ζωή στο σχολικό περιβάλλον. 

ΑΡΘΡΟ 2 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δημοτικού Παι¬ 
δικού Σταθμού Δήμου Φυτειών διεκπεραιώνονται από το 
εξήςτμήμα: 

1. Τμήμα Βρεφονηπιοκομίας-Διοικητικών και οικονομι¬ 
κών υπηρεσιών 

Το προβλεπόμενο τμήμα υποδιαιρείται στα εξής γρα¬ 
φεία : 

α) Γ ραφείο Προϊσταμένου-νης 

β) Γ ραφείο Διαχειριστού 

γ) Γ ραφείο Παιδαγωγού-Βρεφονηπιοκόμου παιδαγωγι¬ 
κών δραστηριοτήτων και εργασιών 

δ) Γ ραφείο Μαγειρείου 

ε) Γ ραφείο Καθαριότητας 

ΑΡΘΡΟ 3 

ΕΙΔΙΚΑ ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ 
ΠΡΟΣΩΠΙΚΟΥ 

Τα γενικά και ειδικά καθήκοντα και αρμοδιότητες του 
προσωπικού του σταθμού καθορίζονται ως εξής : 

1. Τμήμα Βρεφονηπιοκομίας-Διοικητικών & Οικονομι¬ 
κών υπηρεσιών. 

αΐ Καθήκοντα Ποοϊσταυένησ 

- Προγραμματίζει, συντονίζει, οργανώνει και εποπτεύει 
την πορεία του παιδαγωγικού έργου. 

- Συντάσσει το διαιτολόγιο του μήνα και εποπτεύει τη 
σωστή διατροφή των παιδιών σε συνεργασία με το μάγει¬ 
ρα. 

- Προγραμματίζει, εποπτεύει και συντονίζει την καθα¬ 
ριότητα των εσωτερικών χώρων και εξωτερικών χώρων 
του Σταθμού σε συνεργασία με το προσωπικό καθαριό¬ 
τητας καθώς και του μαγειρείου. 

- Οργανώνει και διαμορφώνει τους χώρους σύμφωνα με 
τις παιδαγωγικές ανάγκες σε συνεργασία με τη νηπιαγω¬ 
γό. 

- Τηρείτο βιβλίο παρουσίας των παιδιών και ενημερώνει 
αρμοδίους για τις καθυστερήσεις των παιδιών στην προ¬ 
σέλευσή τους είτε στις απουσίες τους. 

- Διοργανώνει τις τακτικές και έκτακτες συναντήσεις 
παιδαγωγών και γονέων σύμφωνα με τις αρχές της τακτι¬ 
κής ενημέρωσης των γονέων και ότανπροκύψει ανάγκη ή 
πρόβλημα. 

- Διοργανώνει εορταστικές, ενημερωτικές και πολιτιστι¬ 
κές εκδηλώσεις σύμφωνα με τις βασικές παιδαγωγικές 
αρχές και σε συνεργασία με τους παιδαγωγούς και τους 
επιστημονικούς συνεργάτες. 

-Αξιολογεί του παιδαγωγούς, βρεφονηπιοκόμους μέσω 
του φύλου αξιολόγησης, το οποίο έχει διαμορφωθεί σύμ¬ 
φωνα με επιστημονικά κριτήρια αξιολόγησης παιδαγω¬ 
γών καθώς και το λοιπό προσωπικό του Σταθμού πληντου 
διαχειριστή. 

- Πραγματοποιεί τις εγγραφές των νέων παιδιών και 
ενημερώνει τους γονείς σχετικά με τη λειτουργία του 
Σταθμού. 

- Σταθμίζει τις ανάγκες σε προσωπικό και διαμορφώνει 
προτάσεις προς το Διοικητικό Συμβούλιο, σύμφωνα με 
επιστημονικά και αξιολογικά κριτήρια πρόσληψης. 

β) Καθήκοντα Διαγειριστή 

- Ο Διαχειριστής του Ν.Π.Δ.Δ. είναι υπεύθυνος για την 
προμήθεια και τον έγκαιρο εφοδιασμό του σταθμού με τα 
αναγκαία τρόφιμα και λοιπά υλικά, για την καλή φύλαξη, 
συντήρηση και διάθεσή τους, καθώς και για λοιπή εν γέ- 
νει περιουσία του σταθμού σύμφωνα με τις εκάστοτε απο¬ 
φάσεις του Διοικητικού Συμβουλίου. 

- Συντάσσει τις μισθοδοτικές καταστάσεις του προσω¬ 
πικού του σταθμού και υπολογίζει με βάση τις ισχύουσες 
διατάξεις τυχόν πρόσθετες αμοιβές (υπερωρίες κ.λ.π.) 
που προκύπτουν. 

- Τηρεί όλα τα βιβλία διαχείρισης στα οποία καταχωρεί 
όλες τις από το νόμο απαιτούμενες εγγραφές. 

- Πραγματοποιεί τις πληρωμές και εισπράξεις του νομι¬ 
κού προσώπου. Για τις πληρωμές συνυπογράφει με τον 
πρόεδρο του Δ.Σ. ή τον Προϊστάμενο του νομικού προ¬ 
σώπου τις απαραίτητες επιταγές ή πληρώνει με μετρητά 
εφόσον δεν εκδίδεται επιταγή, λαμβάνοντας σχετική από¬ 
δειξη από τον δικαιούχο. Είναι υπεύθυνος για την έγκαι¬ 
ρη απόδοση των γενόμενων κρατήσεων για φόρους ή 
ασφαλιστικές εισφορές. 

- Είναι υπεύθυνος για την τήρηση γενικά των λογαρια¬ 
σμών του νομικού προσώπου, τη συγκέντρωση των πα¬ 
ραστατικών στοιχείων της διαχείρισης και τη φύλαξη και 
ταξινόμηση όλων των δικαιολογητικών εισπράξεων και 
πληρωμών έτσι ώστε να είναι ευχερής ο έλεγχος της δια¬ 
χείρισης σε οποιοδήποτε χρόνο. 

- Συνεργάζεται με τον Προϊστάμενο του νομικού προ¬ 
σώπου, για την κατάρτιση του Προϋπολογισμού, του 
απολογισμού και του ισολογισμού του νομικού προσώ¬ 
που εισηγούμενος εγκαίρως τυχόν αναμόρφωσή του. 


- Εκτελεί κάθε άλλη εργασία διοίκησης και διαχείρισης 
που του ανατίθεται. 

γ) Καθήκοντα Παιδαγωγού-Βρεφονηπιοκόμου. 

- Μεριμνούν για τις βασικές ανάγκες των νηπίων, όπως 
η ασφάλεια, η υγιεινή, η διατροφή, ο ύπνος. 

- Απασχολούν τα νήπια με βάση το ετήσιο αναλυτικό 
πρόγραμμα, το οποίο διαμορφώνουν σε συνεργασία με 
την Προϊσταμένη σε μηνιαίο, εβδομαδιαίο και ημερήσιο, 
λαμβάνοντας υπόψη τις ανάγκες, την ηλικία και την εξέλι¬ 
ξη των παιδιών. 

- Παρατηρούν και καταγράφουν την συμπεριφορά των 
παιδιών σε ατομικά φύλλα παρατήρησης ανά τακτά χρο¬ 
νικά διαστήματα. 

- Επικοινωνούν με τους γονείς όταν υπάρχει ανάγκη, δη¬ 
λαδή: πρόβλημα υγείας του παιδιού, πρακτικές ανάγκες 
κ.λ.π. και σε τακτά χρονικά διαστήματα, με βάση ένα ετή¬ 
σιο πρόγραμμα επικοινωνίας, σε συνεννόηση μετηνπροϊ- 
σταμένη. 

- Ετοιμάζουν και πραγματοποιούν εορταστικές εκδηλώ¬ 
σεις τα Χριστούγεννα, την Αποκριά, την 25η Μαρτίου 
κ.λ.π. εορτών και στο τέλος της σχολικής χρονιάς σε συ¬ 
νεργασία με την Προϊσταμένη. 

- Ευθύνονται για την φύλαξη και διατήρηση σε καλή κα¬ 
τάσταση των υλικών της τάξης τους και των κοινοχρή¬ 
στων χώρων, μέσα στα πλαίσια της φυσιολογικής φθο¬ 
ράς, 

- Απασχολούνται έξι ώρες ημερησίως σε πενθήμερη 
εβδομαδιαία βάση. 

- Εισηγούνται τις ανάγκες εφοδιασμού των αιθουσών 
για την εφαρμογή του προγράμματος με είδη (παιχνίδια, 
είδη καθαριότητας κ.λ.π.). 

- Βοηθούν τα φιλοξενούμενα παιδιά για την ικανοποίη¬ 
ση των ατομικών τους αναγκών. Παρακολουθούν τη δια¬ 
τροφή και την καθαριότητάς τους, ενθαρρύνοντας την 
αυτοεξυπηρέτησή τους. 

- Αναρτούν σε εμφανές σημείο του Σταθμού το πρό¬ 
γραμμα διατροφής και ενημερώνουν σχετικώς τους γο¬ 
νείς. 

- Προσφέρουν στα νήπια με υπομονή και στοργή όλες 
τις δυνατότητες να αναπτύξουν την προσωπικότητά 
τους. Σε καμία περίπτωση και για οποιονδήποτε λόγο δεν 
επιτρέπεται η κακή μεταχείριση των παιδιών (εκφοβι¬ 
σμός, σωματική ποινή). 

δ) Καθήκοντα Μάνειοα 

- Είναι υπεύθυνος /νη για το μαγειρείο και την επιμελη¬ 
μένη και έγκαιρη παρασκευή του φαγητού, σύμφωνα με 
το διαιτολόγιο. Επιμελείται ιδιαιτέρως για την τήρηση 
όλων των όρων υγιεινής στους χώρους παρασκευής φα¬ 
γητού, εισηγούμενη κάθε σχετικό μέτρο . 

- Παραλαμβάνει καθημερινά από το Διαχειριστή βάσει 
υπηρεσιακού σημειώματος την αναγκαία ποσότητα υλι- 
κώνγιατο ημερήσιο φαγητό με βάση διαιτολόγιο και υπο¬ 
γράφει το σχετικό δελτίο. 

- Τακτοποιείτο μαγειρικά σκεύη και είδη εστιάσεως και 
φροντίζει για την καλή κατάστασή τους ευθυνόμενη/νος 
για κάθε απώλεια ή αδικαιολόγητη καταστροφή. 

- Προτείνει τη λήψη κάθε μέτρου που θεωρεί απαραίτη¬ 
το για την καλή λειτουργία του μαγειρείου. 

- Είναι υπεύθυνος για κάθε παράλειψη ή ανωμαλία στη 
λειτουργία του μαγειρείου. 

- Εκφέρει συμβουλευτική γνώμη για την ποιότητα και 
την κατηγορία των παραλαμβανόμενων τροφίμων. 

ε) Καθήκοντα Προσωπικού Καθαριότητας 

- Εκτελείτις εργασίες καθαριότητας του σταθμού. 

- Χρησιμοποιεί υλικά καθαριότητας που παραλαμβάνει 
από τον Διαχειριστή με υπηρεσιακό σημείωμα. 

- Επιμελούνται της καθ/τας των χώρων τόσο εντός του 
κτιρίου του Σταθμού όσο και της αυλής αυτού καιπροτεί- 
νουντη λήψη κάθε μέτρου γιατην αποτελεσματική καθ/τα 
όλων των χώρων του Σταθμού. 

- Σε περίπτωση μη ύπαρξης βοηθού μαγείρου -τραπε¬ 
ζοκόμου επιμελούνται την καθ/τα των ειδών εστιάσεως 
και των χώρων του Μαγειρείου . 

ΑΡΘΡΟ 4 
Προσωπικό 

Η πλήρωση των κενών θέσεων του Ο.Ε.Υ του νομικού 
προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στους 
Ο.Τ.Α Α’ Βαθμού. 

ΑΡΘΡΟ 5 

Στελέχωση υπηρεσιών σταθμού 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών ΤΕ και ΔΕ κατατάσσονται 
στους βαθμούς Δ (εισαγωγικός), Γ, Β και Α (καταληκτι¬ 
κός). 

Οι θέσεις των κατηγοριών ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α/87 και Π.Δ. 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

Α. Κατηγορία ΤΕ (Τεχνολογικής Εκπαίδευσης) 


Κλάδος Θέσεις 

ΤΕ9 Βρεφονηπιοκόμων Τρεις (3) 

Β. Κατηγορία ΔΕ (Δευτεροβάθμιας Εκπαίδευσης) 

Κλάδος Θέσεις 

ΔΕ 32 Μάγειρας Μία(1) 

Γ. Κατηγορία ΥΕ (Υποχρεωτικής Εκπαίδευσης) 

Κλάδος Θέσεις 

ΥΕ16 Προσωπικό Καθαριότητας Δύο (2) 

ΑΡΘΡΟ 6 

ΘΕΣΕΙΣ ΠΡΟΪΣΤΑΜΕΝΩΝ 


Στις Διοικητικές ενότητες των υπηρεσιών του Νομικού 
Προσώπου οι Προϊστάμενοι επιλέγονται από τους εξής 
κλάδους: 

Στο Τμήμα Βρεφονηπιοκομίας, Διοικητικών & Οικονο¬ 
μικών υπηρεσιών προΐσταται μόνιμος υπάλληλος του 
κλάδου ΤΕ9. 

Τον προϊστάμενο του Τμήματος που απουσιάζει ή κω¬ 
λύεται αναπληρώνει στα καθήκοντάτου ο ανώτερος κατά 
βαθμό υπάλληλος και ο αρχαιότερος, που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων προϊσταμένων. 

ΑΡΘΡΟ 7 

Κάθε θέμα που αναφέρεται στη λειτουργία των γραφεί¬ 
ων του Παιδικού σταθμού και δεν περιλαμβάνεται στον 


παρόντα κανονισμό, ρυθμίζεται με απόφαση του Διοικητι¬ 
κού Συμβουλίου του νομικού προσώπου. 

ΑΚΡΟΤΕΛΕΥΤΙΟ ΑΡΘΡΟ 

Από τις διατάξεις του παρόντος, δεν προκαλείται δαπά¬ 
νη σε βάροςτου προϋπολογισμού του Δήμου Φυτειών, διό¬ 
τι ο Δημοτικός Παιδικός Σταθμός Φυτειών επιχορηγείται 
υποχρεωτικά κάθε έτος από την Περιφέρεια, μέσω της Ν .Α. 
για την αντιμετώπισης των αναγκών λειτουργίας, συντήρη¬ 
σης των εγκαταστάσεων, καθώς και για την μισθοδοσία 
του ήδη υπηρετούντος προσωπικού. Οι λεπτομέρειες και 
οι όροι της επιχορήγησης θα καθοριστούν με προγραμμα¬ 
τική σύμβαση που θα υπογράφει μεταξύ του Υπουργείου 
Υγείας κια Πρόνοιας, του Δήμου και της Περιφέρειας. 

Η παρούσα απόφαση: α) να δημοσιευθεί στην Εφημερί¬ 
δα της Κυβερνήσεως και β) να κοινοποιηθεί στον Δήμαρ¬ 
χο και τον Πρόεδρο του Παιδικού Σταθμού. 

Μεσολόγγι, 14 Νοεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής Περιφέρειας 
ΠΑΝ.ΣΚΟΥΡΑΣ 

-Φ- 

Αριθ. 13945 (4) 

Καθορισμός αριθμού συνιστώμενων Επιτροπών άρθρου 
18 του Ν. 2218/94, όπως τροποποιήθηκε με τις διατά¬ 
ξεις του άρθρου 7 του Ν. 2839/2000. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις των άρθρων 18 και 47 του Ν. 2218/94 
«Ίδρυση Νομαρχιακής Αυτοδ/σης, τροποποίηση διατάξε- 
ωνγιατην Πρωτοβάθμια Αυτοδ/ση καιτην Περιφέρεια και 
άλλες διατάξεις, (ΦΕΚ90/Α/13-6-94), όπως συμπληρώθη¬ 
καν με τις διατάξεις του άρθρου 13 Ν. 2307/95 και του άρ¬ 
θρου 19 Ν. 2344/95. 

2. Τις διατάξεις του άρθρου 7του Ν. 2503/97 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ 107/Α/30-5-97). 

3. Τις διατάξεις της παρ. 1 του άρθρου 7 του Ν. 
2839/2000 «Ρυθμίσεις θεμάτωντου Υπουργείου Εσωτερι¬ 
κών, Δημόσιας Διοίκησης και Αποκέντρωσης και άλλες 
διατάξεις». 

4. Το υπ’ αριθ. 33020/4-10-2000 έγγοαφο του ΥΠ.ΕΣ. 
Δ.Δ. Α. 

5. Τις ιδιαιτερότητες της Περιφέρειας Ν. Αιγαίου, εξαι- 
τίας του νησιωτικού της χαρακτήρα και μη ύπαρξης ενδο- 
περιφερειακής συγκοινωνίας μεταξύ των Νομών Κυκλά¬ 
δων και Δωδεκανήσου. 

6. Το γεγονός ότι στη Ρόδο υπάρχει στελεχωμένο Γ ρα¬ 
φείο του Νομικού Συμβ. του Κράτους. 

7. Το υπ’ αριθ. 11512/2-10-2000 έγγραφό μας. 

8. Τα υπ’ αριθ. 58889/25-9-2000 και 61659/20-10-2000 
έγγραφα του Προέδρου του Ν.Σ.Κ., αποφασίζουμε: 

Καθορίζουμε ότι για την Περιφέρεια Ν. Αιγαίου θα συ¬ 
γκροτηθούν δύο (2) Επιτροπές του άρθρου 18 του Ν. 
2218/94, όπως τροποποιήθηκε με τις διατάξεις της παρ. 1 
του αρθ. 7του Ν. 2839/2000: 

Α) μία για τον Ν. Κυκλάδων με έδρα την Ερμούπολη της 
Σύρου. Έργο της ανωτέρω επιτροπής είναι ο έλεγχος νο- 

μιμότητας των αποφάσεων Δημάρχων, Προέδρων Κοινο¬ 
τήτων και των συλλογικών οργάνων Ο.Τ.Α. Α’ και Β’ Βαθ¬ 
μού Ν. Κυκλάδων, που προσβάλλονται από ιδιώτες ή πα- 
ραπέμπονται σ’ αυτή από το Γενικό Γραμματέα της Περι¬ 
φέρειας. 

Β) μία για τον Ν. Δωδ/σου με έδρα τη Ρόδο. Έργο της 
ανωτέρω επιτροπής είναι ο έλεγχος νομιμότητας των 
αποφάσεων Δημάρχων, Προέδρων Κοινοτήτων και των 
συλλογικών οργάνων Ο.Τ.Α. Α’ και Β’ Ν. Δωδ/σου, που 
προσβάλλονται από ιδιώτες ή παραπέμπονται σ’ αυτή 
από το Γενικό Γ ραμματέα της Περιφέρειας. 

Οι ανωτέρω τριμελείς Επιτροπές, θα αποτελούνται από 
ένα μέλος του Νομικού Συμβουλίου του Κράτους, ως 
πρόεδρο, που ορίζεται με τον αναπληρωτή του, από τον 
Πρόεδρο του Νομικού Συμβουλίου του Κράτους, και δύο 
μόνιμους υπαλλήλους της Περιφέρειας, κατηγορίας ΠΕ, 
με βαθμό Α’, που ορίζονται με τους αναπληρωτές τους 
από το Γενικό Γραμματέα της Περιφέρειας Ν. Αιγαίου. 
Καθήκοντα γραμματέα ασκεί υπάλληλος της Περιφέρει¬ 
ας που ορίζεται με τον αναπληρωτή του με τις αποφάσεις 
συγκρότησης των επιτροπών. 

Από τις διατάξεις της παρούσας προκαλείται δαπάνη σε 
βάρος του κρατικού προϋπολογισμού, το ύψος της οποί¬ 
ας δεν μπορεί να προσδιορισθεί. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ερμούπολη, 20 Νοεμβρίου 2000 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΣΑΛΤΟΥΡΟΣ 
-♦- 

Αριθ. 12749 (5) 

Τροποποίηση Οργανισμού Εσωτερικής Υπηρεσίας του 
Δήμου Κέας Νομού Κυκλάδων 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη : 

1. Τις διατάξεις: 

α)του άρθρου 12του Ν. 1188/81 όπως τροποποιήθηκε 
με την παρ. 5 του άρθρου 8 του Ν. 2307/95. 

β) του Π.Δ. 37/Α/87 και 22/90. 

γ) των άρθρων 19, 20, 34 του Ν. 2190/94. 

δ) των άρθρων 7,9,11,12 και 18 παρ. 12του Ν. 2503/97. 

ε) των άρθρων 1,11 και 18 του Ν. 2539/97. 

στ) του άρθρου 13 του Ν. 2672/98. 

2. Την 28/99 Α.Δ.Σ. Κέας με την οποία ψηφίσθηκε ο Ορ¬ 
γανισμός Εσωτερικής Υπηρεσίας (Ο.Ε.Υ.) του Δήμου Κέ¬ 
ας Νομού Κυκλάδων που εγκρίναμε με την 3877/26.4.99 
απόφασή μας (Φ.Ε.Κ. 674/Β/17.5.99) όπως ισχύει μετά και 
την τροποποίησή του με την 15172/ 21.12.99 απόφασή 
μας (Φ.Ε.Κ. 2286/Β/31.12.99). 

3. Τις 40/2000 και 42/2000 αποφάσεις του Δημοτικού 
Συμβουλίου Κέας γιατηντροποποίηση του Ο.Ε.Υ. του Δή¬ 
μου. 

4. Την 40/2000 γνωμοδότηση του Υπηρεσιακού Συμ¬ 
βουλίου Προσωπικού Ο.Τ.Α. Ν. Κυκλάδων που διατυπώ¬ 
θηκε στο πρακτικό 24/2000, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δήμου Κέας Νομού Κυκλάδων ως εξής : 


Α) Το άρθρο 1 του Ο.Ε.Υ. αντικαθίσταται ως εξής: 

ΑΡΘΡΟ 1: ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Δήμου Κέας κα- 
τανέμονται στις εξής διοικητικές ενότητες: 

1 .Γραφείο Δημάρχου 

2. Γραφείο Ειδικού Συνεργάτη, Ειδικού Συμβούλου ή 
Επιστημονικού Συνεργάτη 

3. Τμήμα Διοικητικών και Οικονομικών Υπηρεσιών και 
Προγραμματισμού 

4. Τμήμα Τεχνικών Υπηρεσιών και Περιβάλλοντος 

Β) Προστίθεται άρθρο 2 στον Ο.Ε.Υ. ως εξής: 

ΑΡΘΡΟ 2: ΑΡΜΟΔΙΟΤΗΤΕΣ ΓΡΑΦΕΙΟΥ ΕΙΔΙΚΟΥ ΣΥ¬ 
ΝΕΡΓΑΤΗ, ΕΙΔΙΚΟΥ ΣΥΜΒΟΥΛΟΥ Η’ ΕΠΙΣΤΗΜΟΝΙΚΟΥ 
ΣΥΝΕΡΓΑΤΗ 

Ο κάθε Ειδικός Σύμβουλος, Επιστημονικός Συνεργάτης 
ή Ειδικός Συνεργάτης ασκεί καθήκοντα επιτελικά και δεν 
έχει αποφασιστική αρμοδιότητα οποιοσδήποτε μορφής. 

Παρέχει συμβουλές και διατυπώνει εξειδικευμένες 
γνώμες γραπτά ή προφορικά, για το συγκεκριμένο τομέα 
δραστηριοτήτων τον οποίο έχει οριστεί να εξυπηρετήσει 
(Ν. 1416/84 άρθρο 67). Το συμβουλευτικό του έργο απευ¬ 
θύνεται προς το Δήμαρχο. Συνεργάζεται στο πλαίσιο των 
αρμοδιοτήτων του με το Γ ραφείο Προγραμματισμού για 
την επεξεργασία εισηγήσεων, προτάσεων κ.λ.π. 

Γ) Αναριθμούνται τα επόμενα άρθρα σε: 3. (ΓΡΑΦΕΙΟ 
ΔΗΜΑΡΧΟΥ), 4. (ΑΡΜΟΔΙΟΤΗΤΕΣ ΤΜΗΜΑΤΟΣ ΔΙΟΙΚΗ¬ 
ΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ ΚΑΙ ΠΡΟΓΡΑΜ¬ 
ΜΑΤΙΣΜΟΥ) 5. (ΑΡΜΟΔΙΟΤΗΤΕΣ ΤΜΗΜΑΤΟΣ ΤΕΧΝΙΚΩΝ 
ΥΠΗΡΕΣΙΩΝ ΚΑΙ ΠΕΡΙΒΑΛΛΟΝΤΟΣ) 6. (ΠΕΡΙΟΔΙΚΗ 
ΑΠΑΣΧΟΛΗΣΗ ΔΙΟΙΚΗΤΙΚΩΝ ΥΠΑΛΛΗΛΩΝ ΣΤΑ ΔΗΜΟ¬ 
ΤΙΚΑ ΔΙΑΜΕΡΙΣΜΑΤΑ) 7. (ΑΡΜΟΔΙΟΤΗΤΕΣ ΠΡΟΪΣΤΑΜΕ¬ 
ΝΩΝ ΤΜΗΜΑΤΩΝ) 8. (ΟΡΓΑΝΑ ΣΥΝΤΟΝΙΣΜΟΥ ΤΩΝ 
ΥΠΗΡΕΣΙΩΝ) 9. (ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗ¬ 
ΡΕΣΙΩΝ ΤΟΥ ΔΗΜΟΥ) 

Δ) Στο ΚΕΦΑΛΑΙΟ Δ’ (ΟΡΓΑΝΙΚΕΣ ΘΕΣΕΙΣ) προστίθεται 
ΑΡΘΡΟ 10 ως εξής: 

ΑΡΘΡΟ 10: ΕΙΔΙΚΕΣ ΘΕΣΕΙΣ 

Μία (1) θέση Ειδικού Συνεργάτη ή Ειδικού Συμβούλου ή 
Επιστημονικού Συνεργάτη (άρθρο 67 του Ν. 1416/84 
όπως τροποποιήθηκε με το άρθρο 26 του Ν. 1832/89 και 
το άρθρο12 του Ν. 2130/93 και το άρθρο 57 του Ν. 
2218/94). 

Ε) Αναριθμούνται τα επόμενα άρθρα σε 11. (ΤΑΚΤΙΚΕΣ 
ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ 
ΔΙΚΑΙΟΥ), 12. (ΠΡΟΣΩΡΙΝΕΣ ΟΡΓΑΝΙΚΕΣ ©ΕΣΕΙΣ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ), 13. (ΠΡΟΣΩΡΙ¬ 
ΝΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΑΟΡΙΣΤΟΥΧΡΟΝΟΥ), 14. (ΘΕΣΕΙΣ ΠΡΟΪΣΤΑΜΕΝΩΝ), 15. 
(ΠΡΟΣΩΠΙΚΟ ΕΠΟΧΙΑΚΩΝ Κ.Λ.Π. ΑΝΑΓΚΩΝ), 16. (ΤΕΛΙ¬ 
ΚΕΣ ΔΙΑΤΑΞΕΙΣ) 

ΣΤ) Στο ΑΡΘΡΟ 11 και στις θέσεις κατηγορίας ΔΕΥΤΕ¬ 
ΡΟΒΑΘΜΙΑΣ ΕΚΠΑΙΔΕΥΣΗΣ καταργείται η μία (1) θέση 
ΔΕ28 (Χειριστών μηχανημάτων έργων) και προστίθεται 
μία (1) θέση ΔΕ29 (Οδηγών Αυτοκινήτων) που διαμορφώ¬ 
νονται σε τρεις (3). 

Κατά τα λοιπά ισχύουν οι 3877/22.4.99 και 
15172/21.12.99 αποφάσεις μας 

ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται επί 
πλέον δαπάνη 2.000.000δρχ. περίπου σε βάρος του ΚΑ 
1/05/112.1 του προϋπολογισμού του Δήμου Κέας για το 

έτος 2000, για την κάλυψη της θέσης του Ειδικού Συνερ¬ 
γάτη και για τα επόμενα χρόνια στο ποσό των 5.000.000 
δραχμών περίπου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ερμούπολη, 27 Νοεμβρίου 2000 

Ο Γενικός Γραμματέας κ.α.α. 

Η Γενική Διευθύντρια 
ΜΑΡΙΑ ΚΑΡΑΔΗΜΗΤΡΙΟΥ 
-♦- 

Αριθ. 18375 (6) 

Επέκταση της περιοχής αρμοδιότητας της ΔΕΥΑ Κόριν¬ 
θου και στα υπόλοιπα δημοτικά διαμερίσματα του νέ¬ 
ου διευρυμένου Δήμου Κορινθίων βάσει του Ν. 
2539/97. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του αρθρ.1 Ν. 1069/1980 περί κινήτρων 
για την ίδρυση επιχ/σεων ύδρευσης παι αποχ/σης και τις 
όμοιες τροποποιητικές των παρ.5 και 6 του αρθρ.8 του 
Ν.2839/00 

2. Τις διατάξεις του αρθρ.6 Ν.2307/95 (ΦΕΚΑΊ13/95) 

3. Τις διατάξεις του αρθρ.1 παρ.1 Ν.2647/98 (ΦΕΚ 
Α’237/98) 

4. Τις διατάξεις του αρθρ.278 ΠΔ 410/95 

5. Τις διατάξεις του αρθρ.27Ν.2081/92που ρυθμίζειτον 
έλεγχο των δαπανών που προκαλούν οι κανονιστικές 
δ/κές πράξεις 

6. Το ΠΔ αριθ.286/82 (ΦΕΚ 51Α/9.4.82) περί σύστασης 
ενιαίας επιχ/σης ύδρευσης αποχ/σης με την επωνυμία 
Δημοτική επιχ/ση Ύδρευσης και αποχ/σης Κορίνθου 

7. Την αριθμ.268/00 απόφαση Δημοτικού Συμβουλίου 
Κορινθίων περί επέκτασης της περιοχής αρμοδιότητας 
της ανωτέρω επιχ/σης 

8. Το αριθ. 11378/29.9.00 έγγραφο Περ/ρειας Πελ/σου 
περί αξιολόγησης της οικονομοτεχνικής μελέτης για τη 
βιοσιμότητα της επιχ/σης κατόπιν της προτεινόμενης 
επέκτασης της περιοχής αρμοδιότητάς της, αποφασί¬ 
ζουμε: 

Εγκρίνουμε την αριθ.268/00 απόφαση του Δημοτικού 
Συμβουλίου Κορινθίων και προσθέτουμε στην παρ.1 του 
άρθρου μόνον του ΠΔ 286/82 εδάφιο ως ακολούθως: 

Όπου στην παρούσα απόφαση αναφέρεται Δήμος Κο- 
ρινθίων ή πόλη της Κορίνθου νοείται ο διευρυμένος Δή¬ 
μος Κορινθίων όπως αυτός προέκυψε από την εφαρμογή 
του Ν.2539/97. 

Κατά τα λοιπά ισχύει η αριθμ. 97/81 απόφαση του Δη¬ 
μοτικού Συμβουλίου Κορινθίων καθώς και οιτροποποιητι- 
κές αυτής 171/81 και 260/81 όμοιες σύμφωνα με τις οποί¬ 
ες εκδόθηκε το ΠΔ 286/82. 

Από την παρούσα απόφαση δεν προκαλείται δαπάνη σε 
βάρος του προϋπ/σμού του Δήμου Κορινθίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 21 Νοεμβρίου 2000 

Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


Αριθ. 16180 (7) 

Συγχώνευση νομικών προσώπων και σύσταση νέου νομι¬ 
κού προσώπου δημοσίου δικαίου με την επωνυμία «5η 
Ενιαία Σχολική Επιτροπή 1ου Δημοτικού Σχολείου, 
3ου και 4ου Νηπιαγωγείου Μεγαλόπολης» στο Δήμο 
Μεγαλόπολης Νομού Αρκαδίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις της παρ. 8 του άρθρου 5 του Ν. 
1894/1990»Για την Ακαδημία Αθηνών και, άλλες εκπαι¬ 
δευτικές διατάξεις» (ΦΕΚ 110Α'). 

2. Τις διατάξεις του άρθρου 1 του Ν.2539/97 «Συγκρό¬ 
τηση της Πρωτοβάθμιας Τοπικής Αυτοδιοίκησης» (ΦΕΚ 
244/Α') . 

3. Τις διατάξεις των άρθρων 198,199,200 παρ. 1,3 και 4 
και 203 Δημοτικού και Κοινοτικού Κώδικα Π.Δ/τος 410/95 
(ΦΕΚ Α’ 231). 

4. Τις διατάξεις των άρθρων 1,2 και 6 του Ν.2503/1997 
(ΦΕΚ 107/Α730.5.1997) που αφορά τη Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις. 

5. Τις διατάξεις του άρθρου 27 του Ν.2081/1992 με τις 
οποίες προστέθηκε νέο άρθρο 29Ατου Ν.1558/85 «Κυ¬ 
βέρνηση και Κυβερνητικά όργανα». 

6. Την 10544/26.5.1991 απόφαση Νομάρχη Αρκαδίας 
που αφορά τη σύσταση ιδίου νομικού προσώπου με την 
επωνυμία «Σχολική Επιτροπή 1ου Δημοτικού Σχολείου 
Δήμου Μεγαλόπολης». 

7. Την 10543/26.6.1991 απόφαση Νομάρχη Αρκαδίας 
που αφορά τη σύσταση ιδίου νομικού προσώπου με την 
επωνυμία «Σχολική Επιτροπή 3ου Νηπιαγωγείου Δήμου 
Μεγαλόπολης». 

8. Την 10542/26.6.1991 απόφαση Νομάρχη Αρκαδίας 
που αφορά τη σύσταση ιδίου νομικού προσώπου με την 
επωνυμία «Σχολική Επιτροπή 4ου νηπιαγωγείο Δήμου Με¬ 
γαλόπολης». 

9. Την 360/2000 απόφαση του Δημοτικού Συμβουλίου 
Μεγαλόπολης που αφορά τη συγχώνευση των παραπάνω 
νομικών προσώπων και τη σύσταση νέου νομικού προσώ¬ 
που δημοσίου δικαίου με την επωνυμία: «5η Ενιαία Σχολι¬ 
κή Επιτροπή 1ου Δημοτικού Σχολείου, 3ου και 4ου Νη¬ 
πιαγωγείου Μεγαλόπολης» επειδή τα σχολεία αυτά συ¬ 
στεγάζονται και οι ανάγκες τους θα εξυπηρετηθούν 
αποτελεσματικότερα, αποφασίζουμε: 

1. Τη συγχώνευση των κατωτέρω νομικών προσώπων: 

α) Σχολικής Επιτροπής 1ου Δημοτικού Σχολείου Δήμου 

Μεγαλόπολης 

β) Σχολικής Επιτροπής 3ου Νηπιαγωγείου Δήμου Με¬ 
γαλόπολης 

γ) Σχολικής Επιτροπής 4ου Νηπιαγωγείου Δήμου Με¬ 
γαλόπολης 

και τη σύσταση στο Δήμο Μεγαλόπολης Νομού Αρκα¬ 
δίας ίδιου Νομικού Προσώπου Δημοσίου Δικαίου με την 
επωνυμία: 

«5η Ενιαία Σχολική Επιτροπή 1ου Δημοτικού Σχολεί¬ 
ου,3ου και 4ου Νηπιαγωγείου Μεγαλόπολης» 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών. 

β) Η εκτέλεση μικρών έργων για επισκευή και συντήρη¬ 
ση διδακτηρίων 

γ) Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων 
δ) Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη,με 
βιβλία για τη σχολική βιβλιοθήκη και γενικά με όλα τα μέ¬ 
σα,που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της Διοικητικής λειτουργίας των σχολικών 
μονάδων. 

3. Πόροι του Νομικού Προσώπου είναι: 

α) Η ετήσια επιχορήγηση του Δήμου ποσού 30.000 δρχ. 
β) Η ετήσια επιχορήγηση του Κράτους 
γ) Κάθε είδους εισφορές, δωρεές, κληρονομιές, κληρο¬ 
δοσίες 

4. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

5. Από τις διατάξεις της παρούσας απόφασης προκα- 
λείται ετήσια δαπάνη ποσού 30.000 δρχ. σε βάρος του 
προϋπολογισμού του Δήμου Μεγαλόπολης. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Τρίπολη, 27 Νοεμβρίου 2000 

Με εντολή Γενικού Γραμματέα Περιφέρειας 
Η Διευθύντρια 
ΕΥΑΓΓΕΛΙΑ ΚΑΤΣΑΪΤΗ 
-♦- 

Αριθ. 22504 (8) 

Μεταβίβαση κυριότητας έκτασης του Δημοσίου αγρ/τος 
Δασκίου στο Νομικό Πρόσωπο του Δήμου Μακεδονί- 
δος. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις των: 

α) Ν. 3200/55 «Περί διοικητικής αποκέντρωσης» όπως 
τροποποιήθηκαν και συμπληρώθηκαν αργότερα. 

β) Ν. 2218/94 «Περί ίδρυσης της Νομαρχιακής Αυτοδι¬ 
οίκησης» όπως συμπληρώθηκε με το Ν. 2240/94. 

2. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης» που δημοσιεύθηκε στο Φ.Ε.Κ. 
364/9-5-95 (τεύχος Β’). 

3. Ν. 2503/97που δημοσιεύθηκε στο Φ. Ε. Κ. 107τεύχος 
Α’ της 30-5-97. 

4. Την 170/14-1-1999 απόφαση του Νομάρχη Ημαθίας 
«Περί εξουσιοδότησης των Βοηθών Νομαρχών για έκδο¬ 
ση πράξεων επί αρμοδιοτήτων Νομάρχη». 

5. Αρθρ. 164 και 197 του Αγροτικού Κώδικα. 

6. Την αριθμ. 123789/5-2-1998 Κοινή Απόφαση των 
Υπουργών Οικονομικών και Γεωργίας για παραχώρηση 
στο Ελληνικό Δημόσιο έκταση 995 στρεμμάτων, ιδιοκτη¬ 
σίας ΔΕΗ, όπως το συνημμένο Τοπογραφικό Διάγραμμα. 

7. Το αριθμ. 3859/6-10-2000 έγγραφο του Δήμου Μακε- 
δονίδος για μεταβίβαση της ανωτέρω έκτασης κατά κυ¬ 
ριότητα στο Νομικό Πρόσωπο του Δήμου, αποφασίζουμε: 

Μεταβιβάζουμε κατά πλήρες δικαίωμα κυριότητας στο 
Νομικό Πρόσωπο του Δήμου Μακεδονίδος την έκταση 
των 995 στρεμμάτων αγροκτήματος Δασκίου που με την 
αριθμ. 123789/5-2-1998 Κοινή Απόφαση των Υπουργών 


Οικονομικών και Γεωργίας παραχωρήθηκε στο 
Ελληνικό Δημόσιο ως αδιάθετη Επικιστική. 

Βέροια, 16 Νοεμβρίου 2000 

Ο Νομάρχης 
ΙΩΑΝΝΗΣ ΣΠΑΡΤΣΗΣ 
-♦- 

(9) 

Χορήγηση άδειας ασκήσεως επαγγέλματος Κοιν. Λει¬ 
τουργού. 

Ο ΝΟΜΑΡΧΗΣ ΚΑΒΑΛΑΣ 

Με την 14/3372/2000 απόφασή του Νομάρχη Καβάλας 
χορηγήθηκε στην ΜΙΣΣΙΡΙΑΝ ΖΗΣΑτου Δημητρίου κατοί¬ 
κου Ελευθερών Καβάλας άδεια ασκήσεως επαγγέλματος 
ΚΟΙΝΩΝΙΚΗΣ ΛΕΙΤΟΥΡΓΟΥ. 

Με εντολή Νομάρχη 
Η Διευθύντρια 
Ζ. ΡΑΓΚΑΖΑ 
-♦- 

Αριθ. 4212 (10) 

Σύσταση Πρωτοβάθμιου Υπηρεσιακού Συμβουλίου της 
Νομαρχιακής Αυτοδιοίκησης Καστοριάς για την 2ετία 
2001 - 2002 . 

Ο ΝΟΜΑΡΧΗΣ ΚΑΣΤΟΡΙΑΣ 

Έχοντας υπόψη: 

1. Τις διατάξεις: 

α) της παρ. γτου άρθρου 158, τωνπαρ.3 & 4του άρθρου 
159,των παρ. 2,4 & 5 του άρθρου 160, της παρ. 2 του άρ¬ 
θρου 161, του άρθρου 162, των παρ.2, 3 & 5 του άρθρου 
163, και των παρ. 9 & 17 του άρθρου δευτέρου του Ν. 
2683/1999, (ΦΕΚ19Α’), 

β) των άρθρων 36,παρ. 1, και 43 του Π.Δ. 410/1988, (ΦΕΚ 
191 Α’), 

γ) του άρθρου 27του Ν. 2081/1992, (ΦΕΚ 154 Α’), με το 
οποίο προστέθηκε άρθρο 29 Α στο Ν. 1558/1985 (ΦΕΚ137 
Α’), 

δ) του άρθρου 15,παρ.38,του Ν.2503/1997 και του άρ¬ 
θρου 37του Ν. 2190/1994, 

2. Τον Ο ργανισμό Οργάνωσης και Λειτο υ ργίας των Υπη¬ 
ρεσιών της Νομαρχιακής Αυτοδιοίκησης Καστοριάς, 
(ΦΕΚ 362/Β/4.5.1995), 

3. Τα αποτελέσματα των Εκλογών που διενεργήθησαν 
την 24/11/2000, για την ανάδειξη αιρετών τακτικών εκ¬ 
προσώπων των υπαλλήλων της Νομαρχιακής Αυτοδιοί¬ 
κησης Καστοριάς στο Υπηρεσιακό Συμβούλιο, 

4-.Την αριθ. 2792/28.7.2000, (ΦΕΚ 976/9.8.2000, τ.Β), 
απόφασή μας, Αποφασίζουμε: 

Α) Συστήνουμε το Πρωτοβάθμιο Υπηρεσιακό Συμβού¬ 
λιο, αρμόδιο για το προσωπικό της Νομαρχιακής Αυτοδι¬ 
οίκησης Καστοριάς,για την 2ετία 2001-2002, αποτελού- 
μενο από τους παρακάτω: 

1. Γκέτσιο Ζήση, Προϊστάμενο της Δ/νσης Γεωργίαςτης 
Νομαρχιακής Αυτοδιοίκησης Καστοριάς,ως Πρόεδρο. 

2. Τσιάρα Αλκιβιάδη, Προϊστάμενο της Δ/νσης Κτηνια¬ 
τρικής της Νομαρχιακής Αυτοδιοίκησης Καστοριάς, ως 
Μέλος - Αναπληρωτής του Προέδρου. 

3. Τσιόρδο Αλέξανδρο, Προϊστάμενο της Δ/νσης Εγγεί¬ 
ων Βελτιώσεων της Νομαρχιακής Αυτοδιοίκησης Καστο¬ 
ριάς,ως Μέλος. 

4. Ρωμανίδου-Κίτσου Αθηνά, αιρετή εκπρόσωπο των 
Υπαλλήλων. 

5. Μαυρομιχάλη Βασίλειο, αιρετό εκπρόσωπο των 
Υπαλλήλων. 

Οι Γκέτσιος Ζήσης, Τσιάρας Αλκιβιάδης και Τσιόρδος 
Αλέξανδρος, έχουν καταταγεί με την αριθ. 2792/ 
28.7.2000 απόφασή μας στον Βαθμό του Διευθυντή, δε¬ 
δομένου ότι έχουν επιλεγεί ως Προϊστάμενοι Διευθύνσε¬ 
ων τουλάχιστον μία φορά, και ασκούν τα καθήκοντα του 
Προϊσταμένου Διεύθυνσης για μία τουλάχιστον τριετία. 

Αναπληρωτές των παραπάνω κατατασσόμενών στο 
Βαθμό του Διευθυντή δεν ορίζονται, δεδομένου ότι δεν 
υπηρετούν στη Νομαρχιακή Αυτοδιοίκηση Καστοριάς 
υπάλληλοι οι οποίοι να πληρούν τις προβλεπόμενες από 
τις σχετικές διατάξεις προϋποθέσεις. 

Αναπληρωτές των αιρετών εκπροσώπων δεν ορίζονται, 
δεδομένου ότι στις προαναφερόμενες Εκλογές δεν 
υπήρχαν υποψήφιοι εκτός των δύο παραπάνω ορισθέ- 
ντων και, συνεπώς, δεν έχουν εκλεγεί αναπληρωτές. 

Γ) Χρέη Γραμματέα του Πρωτοβάθμιου Υπηρεσιακού 
Συμβουλίου θα εκτελεί η Σκλάβου Μαρία, Κλάδου ΠΕ/Δι- 
οικητικού-Λογιστικού με Βαθμό Γ, με αναπληρώτρια την 
Πέλκα-Ράππου Αγνή, Κλάδου ΔΕ/Διοικητικού με Βαθμό 
Β’, αμφότεροι υπάλληλοι της Δ/νσης Διοίκησης και Προ¬ 
σωπικού της Νομαρχιακής Αυτοδιοίκησης Καστοριάς. 

Δ) Η θητεία των Μελών του παρόντος Πρωτοβάθμιου 
Υπηρεσιακού Συμβουλίου αρχίζειτην 1η Ιανουάριου 2001 
και λήγει την 31η Δεκεμβρίου 2002. 

Ε) Η λειτουργία του Πρωτοβάθμιου Υπηρεσιακού Συμ¬ 
βουλίου διέπεται από τις αναφερόμενες στο σκεπτικό αυ¬ 
τής της απόφασης διατάξεις. 

ΣΤ) Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού της Νο¬ 
μαρχιακής Αυτοδιοίκησης Καστοριάς, ούτε σε βάρος του 
κρατικού προϋπολογισμού, δεδομένου ότι με αυτήν δεν 
μεταβάλλεται ο αριθμός των μελών του υφιστάμενου 
Υπηρεσιακού Συμβουλίου. 


Η απόφαση αυτή να δημοσιευτεί στην Εφημερίδα της 
Κυβερνήσεως. 

Καστοριά, 27 Νοεμβρίου 2000 

Ο Νομάρχης 
ΓΙΩΡΓΟΣ ΚΑΠΑΧΤΣΗΣ 
-♦- 

Μεταφορά κενής οργανικής θέσης Ε.Ε.Δ.Ι.Π. από το Πα¬ 
νεπιστήμιο Αθηνών στο Διδασκαλείο της Ν. Ελληνικής. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Τις διατάξεις του Ν. 1268/82 και του Ν. 2083/92. 

β) Τις διατάξεις του Ν. 2817/2000 άρθρ. Μπαρ. 5α και 
τις λοιπές σχετικές διατάξεις 

γ) Την από 4.10.2000 απόφαση του Πρυτανικού Συμ¬ 
βουλίου και τις σχετικές προτάσεις των αρμοδίων οργά¬ 
νων, αποφασίζουμε: 

τη μεταφορά μιας (1) κενής οργανικής θέσης Ε.Ε.ΔΙ.Π. 
από τις υφιστάμενες κενές οργανικές θέσεις του Ιδρύμα¬ 
τος, στο Διδασκαλείο της Ν. Ελληνικής για την προκήρυ¬ 
ξη μιας θέσης Ε.Ε.ΔΙ.Π. κλάδου I. 

Από τις ρυθμίσεις της παρούσας, δεν προκαλείται δα¬ 
πάνη σε βάρος του προϋπολογισμού του Εθνικού και Κα- 
ποδιστριακού Πανεπιστημίου Αθηνών. 

Η πράξη αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Νοεμβρίου 2000 

Ο Πρύτανης 

ΓΕΩΡΓΙΟΣ ΜΠΑΜΠΙΝΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




